56.

Vaihtamista koskevien tarkastusten osalta tilintarkastustuomioistuin teki seuraavat havainnot: a) Jotkin tarkastukset olivat pelkkiä pikaisia silmämääräisiä tarkistuksia, jotka kohdistuivat osaan lähetyksestä; kyseiset tarkastukset eivät täyttäneet tarkoitustaan. b) Vaihtamista koskevien tarkastusten vähimmäismäärän vahvistamistapa vaihteli jäsenvaltioittain. c) Säännösten mukaan tavaroihin, joihin on kohdistettu fyysinen tarkastus ja jotka ovat tullin sinetöimiä, ei tarvitse enää kohdistaa vaihtamista koskevaa tarkastusta (poikkeuksellisia tilanteita lukuun ottamatta). Tilintarkastustuomioistuimen tarkastuksessa havaittiin, että jotkin tullin (muihin tarkoituksiin) sinetöimät lähetykset, joihin ei ollut kohdistettu fyysistä tarkastusta, välttivät mahdollisuuden joutua vaihtamista koskevaan tarkastukseen EU:n alueen poistumistullitoimipaikassa. d) Sinetteihin kohdistuvat erityiset tarkastukset suoritetaan poistumistullitoimipaikassa, mikäli aiemmin kiinnitetyt sinetit ovat rikkoutuneet tai niitä on käsitelty. Sinettien tarkastamiselle ei ole selkeitä sääntöjä, joten tarkastuksia havaittiin suoritettavan epäyhtenäisesti. e) Tapauksissa, joissa tavaralähetyksiä kuljetetaan jäsenvaltioiden välillä meritse ennen niiden poistumista EU:n alueelta maan- tai rautateitse, on olemassa mahdollisuus, että lähetykset välttävät mahdollisuuden tulla valituksi vaihtamista koskevaan tarkastukseen lopullisessa EU:n alueen poistumistullitoimipaikassa. f) EU:n alueen poistumistullitoimipaikkaan saapuvien lähetysten mukana ei ole asiakirjoja, joista ilmenisi selvästi vientituen arvo tai edes se, ovatko tavarat oikeutettuja vientitukeen; näin ollen kyseisistä tarkastuksista vastaavien viranomaisten on vaikea yksilöidä, mitkä lähetykset pitäisi tarkastaa. g) Kun vaihtamista koskevissa tarkastuksissa havaitaan sääntöjenvastaisuuksia, niistä on ilmoitettava tavaroiden alkuperämaana olevalle jäsenvaltiolle; mukaan voidaan liittää myös suoritettua seurantaa koskeva ilmoituspyyntö. Tilintarkastustuomioistuin havaitsi, että järjestelmä ei toiminut suunnitellulla tavalla eikä seurantatietoja palautettu tarkastuksista vastaaville viranomaisille. Suositus 4Tilintarkastustuomioistuin suosittaa seuraavaa:Vaihtamista koskeviin tarkastuksiin sovellettavissa asetusvaatimuksissa on varmistettava, että koko tarkastukseen valittu lähetys voidaan käydä silmämääräisesti läpi.Olisi harkittava vaatimusta, jonka perusteella suoritettavien vaihtamista koskevien tarkastusten määrä vahvistettaisiin ”yksi päivässä” -säännön sijasta ilmoitusten vähimmäismäärän mukaan.Komission tulee toimia sen varmistamiseksi, että vientitukikelpoisiin tavaralähetyksiin kiinnitettyjen sinettien merkitys on selvä ja yksiselitteinen. Näin varmistettaisiin, että vaihtamista koskevia tarkastuksia kohdistetaan kaikkiin vientitavaroihin, joita tulli ei ole tarkastanut fyysisesti ja sinetöinyt lähtöpaikassa.Komissio tarkistaa vaihtamista koskeviin tarkastuksiin – erityiset vaihtamista koskevat tarkastukset mukaan lukien – sovellettavat asetukset varmistaakseen, että asetuksia sovelletaan yhtenäisesti eri jäsenvaltioissa ja että tarkastuksista EU:n rajoilla vastaaville viranomaisille on näin ollen selvää, mitkä lähetykset on mahdollisesti tarkastettava.Komission on varmistettava, että raportoitujen, vaihtamista koskevissa tarkastuksissa havaittujen sääntöjenvastaisuuksien ilmoittamis- ja seurantamenettelyitä noudatetaan ja että kyseessä olevat jäsenvaltiot suorittavat vaaditut seurantatoimet tehokkaasti.